Hægebostad kyrkje

Hægebostad kyrkje er ei åttekantkyrkje frå 1844 i Hægebostad kommune i Agder fylke. Kyrkja vart bygd etter teikningar av sokneprest Nils Christian Hald (tenestetid 1841–1844) med godkjenning og mindre merknader frå stadskonduktør Christian H. Grosch. Torje Taralsen Birkeland var byggjeleiar. Kyrkja har 450 sitjeplassar. I Inwood i USA har norske utvandrarar sett opp ei kyrkje dei har kalla Hægebostad. Tidlegare kyrkje Ei kyrkje på staden er fyrste gong nemnt i 1445, men det er ikkje kjend kva slags bygning dette var. Kyrkjestaden er nemnt i Stavanger kapitel si jordebok i 1620. Denne mellomalderbygningen vart riven i 1629, og ei langkyrkje av tømmer vart oppført i staden. Tømmerkyrkja hadde eit lite tårn, klokkene hang i eit eige lite bygg (stopul), og vindauga var små. Tomta var om lag den same som for dagens kyrkje. I 1723 selde kongen kyrkja. På auksjonen kjøpte fire bønder kyrkja på vegne av allmugen i bygda. Bygningen vart etter kvart for liten, og presten N.C. Hald argumenterte i 1843 òg for at bygningen ikkje var verdig som gudshus. Treverk frå kyrkja frå 1629 vart brukt om att då ny kyrkje vart oppført i 1844. Fotnotar Kjelder Hægebostad kyrkje 150 år. Tingvatn: Hægebostad menighetsråd. 1994. Alf Henry Rasmussen (1993). «Hægebostad kirke, Snartemo». Våre kirker. Norsk kirkeleksikon. Kirkenær: Vanebo forlag. s. 455. ISBN 82-7527-022-7. Bakgrunnsstoff «Hægebostad kyrkje». Kirkesøk. Den norske kyrkja. Vest-Agder fylkeskommune Arkivert 2016-09-17 ved Wayback Machine. Hægebostad kyrkjelege fellesråd Hægebostad kyrkje i kulturminnesok.no, nettstaden til Riksantikvaren